S P R Á V A

z kontroly plnenia úloh z uznesení vlády SR splatných v IV. štvrťroku 2001, so zameraním na dodržiavanie zákona č. 231/1999 Z. z. o štátnej pomoci a nadväzujúcich uznesení vlády

Kontrolu vykonal Úrad vlády SR (ďalej ÚV SR) v súlade s uznesením vlády SR            č. 1208/2001, ktorým sa schválilo „Zameranie kontrolnej činnosti ÚV SR na I. polrok 2002“. Cieľom kontroly bolo zistiť dodržiavanie zákonnosti, nadväzujúcich uznesení vlády a interných predpisov pri poskytovaní štátnej pomoci. V prípade zistenia nedostatkov zabezpečiť prijatie opatrení na ich odstránenie. Predmetom kontroly bolo i plnenie opatrení, ktoré Úrad pre štátnu pomoc (ďalej úrad) prijal na základe kontroly vykonanej ÚV SR v júni 2001.

	Z úrovne ÚV SR bolo kontrolované dodržiavanie zákona a nadväzujúcich uznesení vlády v úrade, v Ministerstve výstavby a regionálneho rozvoja SR (ďalej MVRR SR) a v Ministerstve hospodárstva SR (ďalej MH SR). Kontrolu úloh súvisiacich s poskytovaním štátnej pomoci na rozvoj okresov ÚV SR vykonal tiež v Okresnom úrade Košice - okolie a v Okresnom úrade Žarnovica. Ďalej boli overené potrebné informácie v MH SR o Národnej agentúre pre rozvoj malého a stredného podnikania (ďalej NARMSP). 
	
Podkladom pre výkon kontroly úloh uznesení vlády boli štvrťročné hlásenia ministerstiev a ostatných ústredných orgánov štátnej správy o ich plnení. Ďalej doklady preukazujúce vecnú hodnovernosť a objektívnosť vykazovaných výsledkov vo vybraných subjektoch, kde ÚV SR vykonal kontrolu.

A. 	Stav plnenia úloh vyplývajúcich z uznesení vlády SR

Vláda v uzneseniach, prijatých od 1.1.1995 do 31.12.2001 a splatných v kontrolovanom období (október – december 2001), uložila podpredsedom vlády, ministrom, predsedom ostatných ústredných orgánov štátnej správy  a  vedúcemu  Úradu vlády plniť 1065 termínovaných  úloh, z ktorých sa splnilo 939 úloh (88,2 %), 98 sa splnilo oneskorene (9,2 %) a 28 bolo nesplnených  (2,6 %).

Prehľad o stave plnenia uznesení vlády, prijatých od 1.1.1995 do 31.12.2001 a splatných v IV. štvrťroku 2001, tvorí prílohu č. 1 tejto správy. Z prehľadu vyplýva, že na počte nesplnených úloh sa najviac podieľajú Ministerstvo spravodlivosti SR,  Ministerstvo financií SR  a Ministerstvo hospodárstva SR. V prílohe č. 2 sú uvedené príčiny nesplnenia úloh z uznesení vlády vychádzajúce z podkladov jednotlivých ministerstiev.

Porovnanie súhrnných výsledkov súčasnej kontroly so stavom, zisteným predchádzajúcou kontrolou v III.- IV. štvrťroku 1999,  v roku 2000 a v I.-III. štvrťroku 2001, je uvedené v tabuľke č.1.

         Tabuľka č. 1

Kontrolované
obdobie	Úlohy           
celkom	Termín.
úlohy
celkom	Z   t o h o	Netermínované úlohy	
			splatné v kontrolovanom  období	splatné v ďalšom období		
			celkom	splnené	oneskor.
splnené	nesplnené
		celkom
	z toho
splnené	
1. júl – 30. september 1999	4924	1897
(38,5 %)	956
	836
(87,4 %)	109
(11,4 %)	11
(1,2 %)	941	3027
(61,5%)	384
(12,7 %)	
1. okt. – 31. december 1999	5267	1994
(37,9 %)	1037	931
(89,8 %)	80
(7,7 %)	26
(2,5 %)	957	3273
(62,1%)	550
(16,8 %)	
1. január – 31. marec 2000	4953	1594
(32,2 %)	651	591
(90,8 %)	51
(7,8 %)	9
(1,4 %)	943	3359
(67,8 %)	440
(13,1 %)	
1. apríl – 30. jún 2000	5462	1800
(33 %)	838	754
(90 %)	69
(8,2 %)	15
(1,8 %)	962	3662
(67 %)	317
(8,7 %)	
1. júl – 30. september 2000 	5987	1997
(33,4 %)	648
	573
(88,4 %)	58
(9,0 %)	17
(2,6 %)	1349	3990
(66,6 %)	384
(9,6 %)	
1. okt. – 31. december 2000	7322
	2772
(37,9 %)	1345	1259
(93,6 %)	72
(5,3 %)	14
(1,1 %)	1427	4550
(62,1 %)	656
(14,4 %)	
1.  január – 31. marec 2001 
	7253	2547
(35,1 %)	1011	901
(89,1 %)	97
(9,6 %)	13
(1,3 %)	1536	4706
(64,9 %)	618
(13,1 %)	
1. apríl – 30. jún 2001 
	7313	2463
(33,7 %)	1129	1004
(88,9 %)	110
(9,8 %)	15
(1,3 %)	1334	4850
(66,3 %)	591
(12,2 %)	
1. júl – 30. september 2001	7294
	2172
(29,8 %)	812	710
(87,5 %)	83
(10,2 %)	19
(2,3 %)	1360	5122
(70,2 %)	673
(13,1%)	
1. okt. – 31. december 2001	7605	2326
(30,6 %)	1065	939
(88,2 %)	98
(9,2 %)	28
(2,6 %)	1261	5279
(69,4 %)	796
(15,1 %)	

	Z porovnania s výsledkami kontroly za obdobie júl - september 2001 vyplýva, že v tomto kontrolovanom období sa zvýšil počet uložených úloh o 311, t.j. o 4,3 %,  pričom však počet termínovaných úloh sa zvýšil len o 154, t.j. o 7,1 % a podiel netermínovaných úloh predstavuje 69,4 % všetkých úloh, čo znamená, že nedošlo k jeho podstatnému zníženiu v porovnaní s predchádzajúcim štvrťrokom. V porovnaní s predchádzajúcimi obdobiami sa mierne zvýšil podiel splnených netermínovaných úloh z 13,1 % na 15,1 %. 

Vysoký podiel netermínovaných úloh na všetkých prijatých úlohách preukazuje nedodržiavanie čl. 6 ods. 2 písm. b) Smernice na prípravu a predkladanie materiálov na rokovanie vlády Slovenskej republiky, schválených uznesením vlády SR č. 512 z 13. júna 2001 (ďalej Smernice), podľa ktorého je treba navrhované úlohy formulovať vecne           a uviesť termíny ich splnenia; úlohy musia byť reálne a v navrhovaných termínoch splniteľné. Podľa čl. 1 ods. 2 Smernice za prípravu a predloženie materiálu na rokovanie vlády zodpovedá predkladateľ materiálu. 

Porovnanie počtu predložených termínovaných a netermínovaných úloh do návrhov uznesení vlády  v IV. štvrťroku 2001 podľa jednotlivých predkladateľov tvorí prílohu č. 3. Z prílohy vyplýva, že viac návrhov netermínovaných úloh ako termínovaných predložili  najmä minister hospodárstva, ministerka financií a minister pôdohospodárstva.

V záujme odstránenia vysokého podielu netermínovaných úloh z celkového počtu úloh uložených uzneseniami vlády vedúci Úradu vlády listom z 28.1.2002 požiadal členov vlády, aby operatívne zo svojej úrovne prijali účinné opatrenia. Ich účinnosť sa súhrnne prejaví v  rámci vyhodnotenia plnenia uznesení vlády v nasledujúcich štvrťrokoch.

Vykonávanie pravidelnej vecnej kontroly plnenia úloh z uznesení vlády SR útvarmi vnútornej kontroly a ostatnými odbornými útvarmi MH SR a MVRR SR

Uznesením vlády č. 129 z 8. marca 2000 vláda uložila ministrom, predsedom ostatných ústredných orgánov štátnej správy SR a prednostom krajských úradov v úlohe B.2. štvrťročne „zabezpečiť výberovým spôsobom vykonávanie pravidelnej vecnej kontroly plnenia úloh z uznesení vlády útvarmi vnútornej kontroly a ostatnými odbornými útvarmi“. Vzhľadom na rozdielne časové zabezpečenie uvedenej úlohy v jednotlivých subjektoch bol listom vedúceho Úradu vlády č. 98/2001-ÚV z 8. januára 2001 riaditeľom kancelárií ministrov a predsedov ostatných ústredných orgánov štátnej správy, ako aj sekretariátom prednostov krajských úradov upresnený termín vykonávania pravidelných vecných štvrťročných kontrol plnenia úloh z uznesení vlády príslušnými útvarmi vnútornej kontroly tak, aby sa výsledky kontroly premietli do štvrťročného hlásenia o plnení úloh z uznesení vlády predkladaného Úradu vlády SR najneskôr do 10 dní po skončení kalendárneho štvrťroku.

V MH SR kontrolu plnenia uznesení vlády odbor kontroly vykonával najmä v kancelárii ministra, z podkladov - informácií o plnení úloh z uznesení vlády spracovaných uvedeným subjektom, oddelením vládnej agendy a parlamentnej agendy, ktoré sú predkladané na rokovanie porady vedenia ministerstva, ako aj z hlásení o plnení úloh od jednotlivých gestorov – odborných útvarov vrátane hlásení o plnení úloh zasielaných na ÚV SR.  V  protokoloch sa opakovane uvádza, že nie sú dodržiavané interné predpisy ministerstva na zabezpečenie jednotnej evidencie, rozpisu, vyhodnocovania plnenia a vykonávania kontroly plnenia úloh uložených vládou. Odborné útvary však nevykazovali žiadne nedostatky, pretože nevykonávali kontrolu v zmysle uznesenia vlády SR č. 129/2000. Odbor kontroly preukázal, že výberovým spôsobom vykonal v hodnotenom období vo viacerých odborných útvaroch kontrolu, výsledné materiály z kontroly neboli však spracované formou protokolu, resp. záznamu v zmysle Základných pravidiel kontrolnej činnosti. Nadväzne na výsledné kontrolné zistenia bol vydaný Metodický pokyn ministra hospodárstva SR č. 1/2002 na odstránenie nedostatkov a zlepšenie činnosti útvarov pri plnení uznesení vlády.

V MVRR SR sa kontrolou plnenia úlohy B.2. uznesenia vlády SR č. 129/2000 nezistili nedostatky.

B.	Výsledky kontroly dodržiavania zákonnosti pri posudzovaní, schvaľovaní, oznamovaní, evidovaní a kontrole poskytnutej štátnej pomoci vo vybraných subjektoch

Z vecného hľadiska bola kontrola v jednotlivých subjektoch zameraná do nasledujúcich oblastí.

I.  	V  Úrade pre štátnu pomoc sa kontrola zamerala najmä na:
1.	Zákonnosť pri preskúmaní, schvaľovaní a oznámení štátnej pomoci.
2.	Evidenciu žiadosti vedenú úradom.
3.	Stanoviská úradu k programom a hodnotiace správy.
4.	Funkčnosť systému vnútornej kontroly  úradu, plnenie opatrení z vykonaných kontrol.

K uvedeným bodom sa zistili nasledujúce skutočnosti:

1.	Zákonnosť pri preskúmaní, schvaľovaní  a oznámení štátnej pomoci
Z 29 náhodne vybratých žiadostí z ich celkového počtu 276, kontrolný orgán  zistil porušenie zákonnosti  v 22  prípadoch v nasledujúcich ustanoveniach:

a/ 	podľa § 22 ods.  1 a 3 zákona, úrad je pred schválením štátnej pomoci povinný preskúmavať podmienky, za ktorých možno štátnu pomoc poskytnúť a je oprávnený od určených osôb vyžiadať informácie potrebné na posúdenie súladu poskytnutia štátnej pomoci so zákonom  a tieto osoby sú povinné informácie úradu bezodkladne poskytnúť. 

Zistilo sa, že úrad vo viacerých prípadoch v dôsledku nedoložených podkladov nepreskúmal  splnenie všetkých podmienok, ktoré majú žiadosti o štátnu pomoc obsahovať a od určených osôb si chýbajúce podklady nevyžiadal, čím nezabezpečil postup v zmysle ustanovení uvedených v citovanom paragrafe zákona.

Napríklad:
-	č. m.  3182/2000; poskytovateľ  MH SR,  príjemca Lignoprojekt Slovakia Bratislava. V žiadosti nie je uvedená forma poskytnutia štátnej pomoci (§ 5) a v dokumentácii chýba zmluva, na základe ktorej sa poskytla štátna pomoc priamou formou  (§ 18 ods. 2). Žiadosť bola úradom  schválená dňa               13. 12. 2000 a zmluva uzatvorená 18. 5. 2002 na sumu 1 560 tis. Sk,
-	č. m. 3315; poskytovateľ,  SZRB  š. f. ú., príjemca EKOM s.r.o. Piešťany. V žiadosti nie je uvedený účel poskytnutia štátnej pomoci (§ 4) a v odôvodnení chýba odvolanie na § 11 ods. 1 – program na podporu MSP schválený uznesením vlády SR č. 759/2000. Žiadosť bola úradom schválená                19. 12. 2000 na sumu 16 250 tis. Sk,
-	č. m. 1154/2000; poskytovateľ MK SR, príjemcovia Charlie’s s.r.o., ARS Media s.r.o. a Trigon Production s.r.o.. V žiadostiach  nie je uvedený účel použitia (§ 4) ani forma štátnej pomoci (§ 5). K žiadostiam neboli priložené kalkulácie nákladov, na krytie ktorých sa požaduje aj štátna pomoc a tiež doklady preukazujúce finančné zabezpečenie ostatných nákladov (prísľub banky a výpis z účtu banky žiadateľa s potvrdením o viazaní prostriedkov žiadateľa na tento účel (§ 17 ods. 4). V spisovom obale nie sú doložené výpisy z Obchodného registra prijímateľov Charlie’s s.r.o., Trigon Production s.r.o. a ARS Media a úrad si preukázanie ich právnej subjektivity nevyžiadal. Žiadosti úrad schválil   9. 8. 2000, resp. 16. 10. 2000 na úhrnnú sumu 23 500 tis. Sk,
-	č. m. 1510/2000  (resp. 1510a/2000);  úrad schválil štátnu pomoc pre Divíziu dopravnej cesty vo výške 7.537.624,- Sk a pre Divíziu železničných koľajových vozidiel 9.646.159,- Sk, ktorej poskytovateľom bol Daňový úrad Spišská Nová Ves a príjemcom Železnice Slovenskej republiky. V žiadosti o schválenie štátnej pomoci  nepriamou formou podľa § 5 ods. 2 písm. b) zákona, t.j. poskytnutie úľavy na penále z titulu nedoplatkov na daniach, chýba preukázanie uvádzaného účelu poskytnutia štátnej pomoci podľa § 4 ods. 6 zákona na úhradu straty za výkony poskytnuté na základe zmluvy o výkonoch vo verejnom záujme, keď v dokumentácii nie je preukázaná súvislosť vyčíslenej výšky penále a straty za výkony vo verejnom záujme. Príjemca štátnej pomoci nepreukázal, či vôbec vznikli nedoplatky na daniach v súvislosti s výkonmi vo verejnom záujme s následným uložením penále daňovým úradom. Z priložených dokladov sa tak nedalo zistiť, či vzniknuté nedoplatky na daniach nesúviseli iba s nákladnou dopravou, ktorá nie je výkonom vo verejnom záujme podľa zmluvy o výkonoch vo verejnom záujme, uzatvorenej podľa zákona č. 258/1993 Z.z. o Železniciach Slovenskej republiky a zákona NR SR č. 164/1996 Z.z. o dráhach. 

V tejto súvislosti sa ďalej zistilo, že štátna pomoc poskytnutím úľavy na penále, pokute, úroku alebo na iných sankciách podľa § 5 ods. 2 písm. b) zákona sa nemôže poskytnúť na úhradu straty za výkony poskytnuté na základe zmluvy vo verejnom záujme (§ 4 ods. 6 zákona) z toho dôvodu, že penále nemôžu ovplyvňovať výšku straty za výkony vo verejnom záujme, pretože nepatria medzi ekonomicky oprávnené náklady dodávateľa uvádzaných v zmluve o výkonoch vo verejnom záujme, ktorých kalkulácia tvorí základ pre výpočet výšky straty.

Napriek uvedenému porušeniu zákona úrad schválil  poskytnutie štátnej pomoci  v celkovej sume 58 494 tis. Sk. 

Vzhľadom na skutočnosť, že zákonom č. 502/2001 Z. z. o finančnej kontrole a vnútornom audite a o zmene a doplnení niektorých zákonov, bola ÚV SR - sekcii kontroly  odňatá pôsobnosť kontrolovať hospodárenie s prostriedkami určenými na plnenie úloh štátnej správy, bol protokol z vykonanej kontroly odstúpený na ďalšie konanie MF SR v zmysle cit. zákona o finančnej kontrole a zákona o rozpočtových pravidlách.

Tiež sa preukázalo, že poskytovatelia štátnej pomoci bezodkladne nepredložili úradu ním vyžiadané podklady na posúdenie súladu so zákonom, čoho dôsledkom bolo nedodržanie lehoty určenej na schválenie žiadosti o štátnu pomoc.

Napríklad:
-	    č. m.  1221/2000; poskytovateľ  MF SR, príjemca Texicom RTZ Ružomberok. K žiadosti doručenej 13. 11. 2000 úrad požiadal 20. 11. 2000 MF SR doplniť chýbajúce podklady a ich doplnenie urgoval 23. 1. 2001 a 5. 2. 2001. Doplňujúce údaje boli úradu doručené 9. 3. 2001 a žiadosť bola schválená až 16. 3. 2001,
-	    č. m. 2885/2000; poskytovateľ DU Poprad, príjemca Pivovar Tatran a.s. Poprad. K žiadosti doručenej 3. 8. 2000 úrad požiadal 10. 8. 2000 DU Poprad o doplnenie podkladov a ich predloženie urgoval     15. 11. 2000 a 29. 11. 2000. Požadované podklady boli úradu doručené 26. 1. 2001 a žiadosť bola schválená až 12. 2. 2001.

b/	podľa § 23 ods. 2 a 3 zákona,  úrad je povinný posúdiť žiadosť o schválenie do 60 dní od doručenia, v odôvodnených prípadoch môže riaditeľ túto lehotu primerane predĺžiť. Schválenie  alebo neschválenie žiadosti po uplynutí tejto lehoty úrad bezodkladne oznamuje poskytovateľovi a MF SR a v oznámení uvedie aj dôvody.

Porušenie uvedených ustanovení zákona sa zistilo vo viacerých prípadoch:
Napríklad:
(materiál č. 1125/2000 – žiadosť DU Humenné pre ŽSR Humenné z  01. 08. 2000, schválenie     06. 11. 2000; materiál č. 1999/2001 – žiadosť SZRB, š.p.ú. pre ŠP subjektom vykonávajúcim pravidelnú prímestskú dopravu, žiadosť z 10. 04. 2001, schválenie 07. 09. 2001; materiál  č. 2885/00, žiadosť DÚ Poprad pre Pivovar Tatran z 03. 08. 2000, schválenie 12. 02. 2001; materiál č. 1221/01, žiadosť MF SR pre Texicom  Ružomberok z 08. 11. 2000, schválená až  16. 03. 2001; materiál č. 3004/2001 žiadosť mesta Žiliny pre Dopravný podnik z 31. 05. 2001, schválená 10. 09. 2001.
	
	V uvedených prípadoch úrad nedodržal povinnosť posúdiť žiadosť do 60 dní              od doručenia, pričom však schválil poskytnutie štátnej pomoci v úhrnnej výške 52 131 tis. Sk. Ani v jednom prípade nebolo využité ustanovenie cit. paragrafu 23 ods. 2, keď riaditeľ úradu stanovenú lehotu v odôvodnených prípadoch primerane nepredĺžil. Taktiež úrad toto oneskorené schválenie neoznámil MF SR a poskytovateľom štátnej pomoci.

c/ podľa § 29 zákona je úrad povinný do 30 dní po uplynutí kalendárneho polroka uverejňovať zoznam príjemcov štátnej pomoci s uvedením jej účelu a výšky v Obchodnom vestníku.

Zistilo sa, že zoznam príjemcov s uvedením účelu a výšky v štátnej pomoci bol zverejnený v Obchodnom vestníku nasledovne:

a)   za obdobie I. polroka 2000 			v  OV č. 20 dňa 20. 9. 2000
b)   za obdobie II. polroka 2000			v  OV č. 4 dňa 20. 2. 2001
c)	za obdobie I. polroka 2001			v  OV č. 21 dňa 5. 9. 2001

Úrad zaslal redakcii Obchodného vestníka zoznam príjemcov štátnej pomoci za obdobie I. polroka 2000 až dňa 21. 8. 2000, čím nesplnil 30 dňovú zákonom stanovenú povinnosť o jeho uverejnenie.

2.	Evidencia žiadostí vedená úradom

Úrad podľa § 28 ods. 1 zákona je povinný viesť evidenciu:
a)	žiadosti o schválenie
b)	schválených štátnych pomocí
c)	neschválených štátnych pomocí
d)	oznámení o poskytnutí štátnej pomoci podľa § 3 zákona (poskytnutie minimálnej pomoci).

Z uvedeného vyplýva, že úrad je povinný viesť evidenciu vo vyššie uvedenej štruktúre oddelene od ostatných písomností za účelom preukázania transparentnosti procesov, súvisiacich s poskytovaním štátnej pomoci.

Kontrolou, ktorú vykonal ÚV SR v júni 2001 sa zistilo, že úrad zákonom určenú evidenciu neviedol a bolo mu uložené prijať opatrenie na odstránenie tohto nedostatku.         Pri čiastočnom zlepšení ku dňu ukončenia kontroly (22. 3. 2002) evidencia žiadostí nie je spracovaná dôsledne v stanovenej štruktúre, je v štádiu vytvárania nového programového vybavenia pre elektronickú evidenciu a  postupne aktualizovaná. V elektronicky spracovaných zostavách za obdobie od 1. 1. 2000 do 22. 2. 2002 úrad evidoval 326 prijatých žiadostí, 276 schválených žiadostí a 5 neschválených žiadostí. Porovnaním týchto údajov s podacím denníkom bol zistený nesúlad v počte 57 žiadostí, ktoré sa v elektronickej evidencii nenachádzajú. Nedostatkom elektronickej evidencie je aj jej jazyková nezrozumiteľnosť – celá evidencia nie je vedená v slovenskom jazyku, zistili sa viaceré duplicity v evidencii žiadostí, v niektorých prípadoch sa nesprávne uvádza účel poskytnutia prostriedkov štátnej pomoci a pod..

3.  	Stanoviská úradu k programom a hodnotiace správy

a)	podľa § 5 ods. 6 zákona úrad k programu, ktoré schvaľuje vláda vypracováva stanovisko, ktoré je prílohou materiálu predkladaného vláde na schválenie.

Za hodnotené obdobie úrad v zmysle § 5 ods. 6 zákona vypracoval súhlasné stanoviská k ôsmim programom štátnej pomoci, týkajúcich sa rozvoja okresov  a programov štátnej pomoci pre malého a stredného podnikateľa, ktoré schválila vláda.

Ďalej sa zistilo, že k dvom príspevkovým programom – Program na podporu úspor energie a využitia alternatívnych zdrojov energie a Program podpory postupného vylúčenia spotreby látok poškodzujúcich ozónovú vrstvu, ktoré boli schválené vo vláde (uznesenie vlády SR č. 1055/1999 a uznesenie vlády SR č. 137/2000) úrad nevypracoval požadované stanovisko v zmysle cit. ustanovenia, pretože predkladatelia  uvedených materiálov (MH SR, MŽP SR) ich nepredložili úradu na zaujatie stanoviska. Uvedený postup nebol tiež v súlade s úlohou C.47. uznesenia vlády SR č. 985/1999, podľa ktorej vláda uložila ministrom prispôsobiť podmienky poskytovania prostriedkov ŠR SR do oblastí malého a stredného podnikania ustanoveniam zákona v termíne do 29. 2. 2000. V súčasnosti sa k obom programom na úrade realizuje pripomienkové konanie.

Úrad ďalej nevypracoval stanovisko k Programu podpory rozvoja bytovej výstavby realizovanou formou poskytovania bankových záruk, ktorý vláda SR schválila uznesením      č. 673/2001. V rámci medzirezortného  pripomienkového konania, odporučil vykonať zásadné zmeny, ktoré však neboli MVRR SR akceptované. Taktiež úrad nevypracoval stanovisko ani pripomienky k Programu podpory rozvoja kombinovanej dopravy v SR, ktorý bol aktualizovaný uznesením vlády SR č. 37/2001, pretože nebol požiadaný MDPT SR o zaujatie stanoviska pred predložením materiálu na rokovanie vlády.

b)	v zmysle § 28 ods. 3 a 4 zákona je úrad povinný každoročne do konca septembra nasledujúceho roka vypracovať ročnú správu o poskytnutej štátnej pomoci za predchádzajúci kalendárny rok a po prerokovaní vládou túto správu predložiť Európskej komisii (ďalej EK).

V tejto súvislosti sa zistilo, že Správa o poskytnutí štátnej pomoci za rok 2000 bola predložená  listom riaditeľa úradu dňa 24. 9. 2001 predsedovi vlády so žiadosťou o jej zaradenie na rokovanie vlády. Z dôvodu potreby dopracovania správy o pripomienky, úrad predložil prepracovanú správu na rokovanie vlády dňa 24. 10. 2001, ktorú vláda  záznamom zo 185 rokovania vlády SR schválila a úrad podľa § 28 ods. 4 zákona ju predložil dňa             7. 12. 2001 veľvyslancovi SR pri európskych spoločenstvách v Bruseli.

Podľa EK bola správa spracovaná v súlade s metodológiou používanou EK pri prehľadoch štátnej pomoci v EÚ v dostatočnom stupni porovnateľnosti a v zásade spĺňa požiadavky pre transparentnosť v oblasti štátnej pomoci v zmysle Európskej dohody. Pre ďalšie zvýšenie transparentnosti a porovnateľnosti s EK odporúčala do materiálu doplniť kapitolu o celkovom objeme poskytnutej štátnej pomoci v SR, podiely štátnej pomoci vyjadrené percentom k HDP, pomoci na obyvateľa, pomoci na zamestnanca alebo pomoci vyjadrenej percentom z vládnych výdavkov.

4.  	Funkčnosť systému vnútornej kontroly úradu, plnenie opatrení z vykonaných   kontrol

Podľa zákona NR SR č. 10/1996 Z. z. o kontrole v štátnej správe systém vnútornej kontroly tvorí kontrolná činnosť vedúcich orgánov kontroly, ich vedúcich zamestnancov, vrátane  odborných a kontrolných útvarov.

V zmysle § 24 ods. 1 zákona je úrad oprávnený u poskytovateľa kontrolovať poskytnutie štátnej pomoci. Na tento účel je úrad oprávnený overiť si potrebné skutočnosti aj u príjemcu. Pri kontrole vykonávanej v zmysle § 24 zákona úrad primerane použije základné pravidlá kontrolnej činnosti podľa zákona č. 10/1996 Z. z. o kontrole v štátnej správe.

a) Kontrolovaný subjekt za rok 2000 nevykonával kontrolu súvisiacu s poskytovaním štátnej pomoci. Na základe plánu kontrolnej činnosti na I., resp. II. polrok 2001, kontrolór úradu v spolupráci so sekciou hospodárskych odvetví vykonal tri kontroly u  poskytovateľov štátnej pomoci. Ďalšiu kontrolu vykonali len zamestnanci sekcie hospodárskych odvetví a jednu kontrolu zamestnanci sekcie horizontálnej  pomoci. V dvoch prípadoch (Mestský úrad Nitra, MH SR) kontrolou neboli zistené nedostatky, a preto z kontrol boli vypracované záznamy.

V ďalších troch subjektoch sa zistili porušenia zákona, na základe ktorých boli vypracované protokoly o výsledku kontroly:

-	   v Daňovom úrade Levice  porušenie § 22 ods. 2 zákona nedodržaním lehoty 15 dní od poskytnutia štátnej pomoci na oznámenie úradu,
-	    v Magistráte mesta Košice porušenie § 28 ods. 2 a § 30 cit. zákona tým, že v stanovenom termíne    neposkytol úradu súhrnnú správu o poskytnutej štátnej pomoci za rok  2000,
-	    v Daňovom úrade Žilina I. porušenie § 22 ods. 2 cit. zákona nedodržaním lehoty 15 dní od poskytnutia pomoci na oznámenie úradu a porušenie § 23 cit. zákona, keď žiadosť nebola predložená na schválenie úradu. V skutočnosti však štátna pomoc nebola poskytnutá, pretože príjemca GR ŽSR nedodržal podmienky definované rozhodnutím DÚ. Poskytovateľ štátnej pomoci oznámil GR ŽSR, že rozhodnutie o splátkach stratilo účinnosť vzhľadom na to, že nebola načas zaplatená prvá splátka.

b)	K výsledkom kontroly, ktorú ÚV SR vykonal v júni 2001, úrad prijal 11   opatrení na odstránenie zistených nedostatkov a  správu o ich splnení predložil v stanovenom termíne 28. 12. 2001 kontrolnému orgánu. Osem opatrení úrad splnil, dve sú z pohľadu určeného termínu v plnení a jedno opatrenie sa splnilo oneskorene. Úrad v stanovenom termíne nezačal správne konanie vo veci neoprávnene poskytnutej štátnej pomoci podľa § 25 zákona, ktorého účastníkmi sú Mesto Košice ako poskytovateľ a Dopravný podnik mesta Košice a.s. ako prijímateľ štátnej pomoci. Z hľadiska účinnosti prijaté opatrenia, ktoré sa splnili, pozitívne pôsobili na riešenie nedostatkov zistených predchádzajúcou kontrolou.

II.  	V Ministerstve výstavby a regionálneho rozvoja SR sa kontrola zamerala najmä na:

1.	Plnenie úloh uznesenia vlády SR č. 578 z 12. 7. 2000.
2.	Dodržiavanie zákonnosti pri poskytnutí a presune prostriedkov štátnej pomoci na hospodársky rozvoj okresov.
3.	Splnenie zákonných podmienok pri preskúmaní, evidovaní, rozhodnutí a oznámení štátnej pomoci.
4.	Výsledky kontroly súvisiacej s poskytnutím štátnej pomoci vykonanej v Okresnom úrade Košice – okolie a v Okresnom úrade Žarnovica.
5.	Funkčnosť systému vnútornej kontroly ministerstva, prijaté  opatrenia  z vykonaných kontrol a ich plnenie.

K uvedeným bodom sa zistili  nasledujúce skutočnosti:

1.	Plnenie úloh uznesenia vlády SR č. 578 z 12. 7. 2000 k „Návrhu Programu štátnej pomoci na rozvoj okresov s vysokou mierou nezamestnanosti (ďalej Programu) a Kritérií na realizáciu Programu štátnej pomoci na rozvoj okresov s vysokou mierou nezamestnanosti (ďalej Kritériá)

Vláda cit. uznesením uložila ministrovi výstavby a regionálneho rozvoja:

Úloha B.1.
Zverejňovať Program a Kritériá štátnej pomoci vo vestníku a na internetovej stránke MVRR SR, vo vestníku príslušného okresného úradu a formou krátkej správy v regionálnej tlači.
Termín: do 31. 7. 2000

Úlohu ministerstvo v stanovenom rozsahu a termíne splnilo, keď zverejnilo na internetovej stránke Program a Kritériá štátnej pomoci  dňa 26. 7. 2000 a vo Vestníku MVRR SR č. 2, v ktorom bol v prílohách zverejnený zoznam podporovaných okresov podľa integrovaného plánu regionálneho a sociálneho rozvoja, kritériá na posúdenie a schvaľovanie projektu a oznámenie MVRR SR o ďalších termínoch predkladania a posudzovania žiadostí o poskytnutie štátnej pomoci. 
V okresných úradoch kde ÚV SR vykonal priamu kontrolu, bola predmetná úloha zabezpečená v zmysle zákona NR SR č. 211/1999 Z. z. o informáciách a prostredníctvom miestnej regionálnej tlače a regionálnych médií (v OÚ Žarnovica v Novobanských novinách a Žarnovickom mesačníku, v OÚ Košice – okolie v rozhlase Regina a TV Naša).

Úloha B.2.
Informovať Radu hospodárskej a sociálnej dohody o prijatom Programe štátnej pomoci.
Termín: do 31. 7. 2000

Predmetnú informáciu ministerstvo zaslalo Rade hospodárskej a sociálnej dohody listom č. j.  951/M/2000 zo dňa 21. 7. 2000, čím úlohu splnilo.

2.	Dodržiavanie zákonnosti pri poskytnutí a presune prostriedkov štátnej pomoci na hospodársky rozvoj okresov

Podľa § 4 ods. 1 písm. a) zákona  sa štátna pomoc môže poskytnúť na hospodársky rozvoj okresov, v ktorých je mimoriadne nízka životná úroveň alebo v ktorých je vysoká nezamestnanosť (§ 6 ods. 1 zákona).

Vláda uznesením č. 923 zo dňa 27. 10. 1999 schválila integrovaný plán regionálneho a sociálneho rozvoja SR, v ktorom určila prioritné regióny pre realizáciu integrovaného plánu. Vymedzenie prioritných regiónov sa dotýka 29 okresov: Lučenec, Poltár, Revúca, Rimavská Sobota, Veľký Krtíš, Žarnovica, Bardejov, Humenné, Kežmarok, Levoča, Medzilaborce, Sabinov, Snina, Stará Ľubovňa, Stropkov, Svidník, Vranov, nad Topľou, Košice-okolie, Gelnica, Michalovce, Rožňava, Sobrance, Spišská Nová Ves, Trebišov, Čadca, Kysucké Nové Mesto, Námestovo, Komárno, Levice. Uvedené regióny vykazujú najvyššiu mieru nezamestnanosti a súčasne aj najnižší HPD na jedného obyvateľa a z pohľadu vykázaných ukazovateľov spĺňajú podmienky stanovené v § 4 ods. 1 bod a/a a § 6 ods. 1 zákona. Tieto regióny boli premietnuté do zoznamu podporovaných okresov, ktorý je súčasťou materiálu schváleného uznesením vlády SR č. 758/2000.

Zistilo sa, že ministerstvo poskytlo štátnu pomoc v zmysle uvedených uznesení vlády     a dodržalo účel jej poskytnutia. V tejto súvislosti kontrolný orgán ďalej zisťoval dodržanie účelu poskytnutia štátnej pomoci pri presune nevyčerpanej sumy z určeného limitu do iného okresu.

Podľa čl. 7 ods. 14 Kritérií na vykonanie presunu je splnomocnený minister, a to v prípadoch, keď žiadatelia nepredložia okresnému úradu žiadosti do výšky určeného limitu.

Porovnaním limitov rozpisu štátnej pomoci a schválených žiadostí sa preukázalo najnižšie čerpanie rozpisového limitu v okresných úradoch dislokových v Prešovskom kraji   (v roku 2000  o 2 666 tis. Sk a v roku 2001 o 1 546 tis. Sk) a najvyšší presun súm z určeného limitu bol zistený v okresných úradoch dislokovaných  v Košickom kraji (v roku 2000 o 5 447 tis. Sk a v roku 2001 o 2 232 tis. Sk). Zistilo sa, že presun nevyčerpaných súm z určených limitov ministerstvo vykonalo v rámci 29 prioritných okresov, čím dodržalo účel poskytnutia štátnej pomoci.

3.	Splnenie zákonných podmienok pri preskúmaní, evidovaní, rozhodnutí a oznámení štátnej pomoci

Kontrolou 29 náhodne vybraných žiadostí (z celkového počtu 241), na základe ktorých ministerstvo poskytlo štátnu pomoc sa zistilo:

Ministerstvo dodržalo účel poskytnutia štátnej pomoci stanovený v § 4 ods. 1 písm. a) a v § 6 ods. 1 zákona, keď štátnu pomoc poskytlo subjektom , ktoré sú evidované v 29 prioritných regiónoch. Pomoc bola poskytnutá podľa § 6 ods. 2 zákona na obstaranie investičného majetku potrebného na začatie, rozšírenie  výroby a činnosti vyžadujúce zmeny vyrábaných tovarov (služieb) podnikateľa. Vo všetkých prípadoch bola splnená podmienka uvedená v čl. 5 ods. 1 Kritérií, týkajúca sa vytvorenia minimálne dvoch nových pracovných miest  na dobu 5 rokov, výška štátnej pomoci neprekročila hodnotu             3 mil. Sk (čl. 6 ods. 1 Kritérií) a bola poskytnutá len do výšky 50% oprávnených nákladov (čl. 6        ods. 2). Zmluvy obsahovali všetky náležitosti podľa čl. 9 ods. 1 Kritérií  a boli uzatvorené až po splnení podmienok  uvedených v čl. 8 ods. 1 a 2 Kritérií.

Z 29 náhodne vybraných žiadostí sa vo viacerých prípadoch preukázalo (14), že  podmienky stanovené zákonom a Kritériami boli splnené až na základe vyžiadania podkladov potrebných na ich schválenie, t.j. po ich doplnení okresnými úradmi. V tejto súvislosti sa ďalej zistilo:

	Podľa čl. 7 ods. 7 Kritérií je na posúdenie súladu predložených žiadostí a ich príloh so zákonom a Kritériami určený odbor programov regionálneho rozvoja a koordinácie štrukturálnych nástrojov ministerstva (ďalej odbor). Okresné úrady mali pre rok 2000 určenú lehotu na predloženie žiadosti odboru do 14. 9. 2000 (lehota bola zverejnená vo vestníku MVRR SR č. 2) a odbor po posúdení žiadosti mal v lehote do 3. 10. 2000 tieto predložiť medzirezortnému poradnému orgánu ministra (ďalej Komisia) na schválenie. Zistilo sa, že okresné úrady stanovenú lehotu na predloženie žiadosti nedodržali (napríklad OÚ Rožňava 18. 9.; OÚ Veľký Krtíš 18. 9.; OÚ Humenné 19. 9.; OÚ Vranov nad Topľou 18.9). Obdobne v roku 2001 nepredložili žiadosti v stanovenej lehote OÚ Rožňava a OÚ Snina. Zo zápisnice z pracovnej porady konanej  20. 2. 2001 v Banskej Bystrici za účasti zástupcov z 29 prioritných okresov vyplýva, že v roku 2000 odstúpili OÚ na schválenie 80% neúplných žiadostí, ktoré boli vrátené na doplnenie podkladov potrebných na posúdenie súladu so zákonom. Obdobné nedostatky i keď v menšom rozsahu boli zistené aj v roku 2001. 
Dôsledkom uvedeného zistenia bolo, že následne Komisia schválené žiadosti nepredložila ministrovi na rozhodnutie v lehote do 12. 10. 2000 stanovenej vo Vestníku MVRR SR č. 2. Komisia zasadala  až v dňoch 25. 10. 2000 a 3. 11. 2000, na ktorých schválila  130 žiadostí a  211 žiadostí neschválila. Z uvedeného vyplýva, že všetky rozhodnutia ministra o poskytnutí štátnej pomoci boli vydané v rozpore s čl. 7  ods. 10 Kritérií, t. j. nie do 12. 10. 2000. V roku 2001 Komisia na svojich zasadnutiach konaných v dňoch  19. 4. 2001 a 25. 5. 2001 schválila 99 žiadostí a 186 žiadostí neschválila. Obdobne aj  v  roku 2001 Komisia nepredložila ministrovi na rozhodnutie schválené žiadosti tak, aby o nich rozhodol v lehote do 15. 4. 2001 stanovenej v čl. 7 ods. 10 Kritérií, a tým ministerstvo porušilo  uvedené ustanovenie.

	Ďalej sa preukázalo, že štátna pomoc bola poskytnutá aj subjektom, ktorých žiadosti neboli okresnými úradmi odporučené na schválenie, resp. tieto neboli predložené na posúdenie Komisii.

Napríklad:
	OU Rimavská Sobota neodporučil žiadosť firmy STAVKISS Rimavská Sobota na poskytnutie štátnej pomoci, ktorej prílohou je projekt - výroba betónových zmesí, ich predaj a stavebná výroba, ktorú medzirezortná Komisia na zasadnutí schválila a odporučila ministrovi na rozhodnutie. Štátna pomoc bola poskytnutá vo výške 800 tis. Sk na základe uzatvorenej zmluvy  č. 86/2001, čo vyplýva z prílohy k listu GR SRP č. 2504/600/2001 z 13. 12. 2001, ktorým ministerstvo zaslalo úradu prehľad o poskytnutej štátnej pomoci. Komisia odporučila ministrovi žiadosť bez splnenia zákonnej podmienky uvedenej v § 7 ods. 4 zákona, ktorou je stanovisko OÚ o prínose realizácie projektu pre rozvoj okresu.
	OÚ Košice-okolie neodporučil na  schválenie žiadosť firmy Filandra s.r.o. Košice, ktorej prílohou je projekt – ubytovacia a reštauračná činnosť, ktorá sa umiestnila na 27 mieste z 32 posudzovaných žiadostí. Medzirezortná Komisia na zasadnutí dňa 25. 5. 2001 posúdila len žiadosti vrátené zo 14 OÚ po doplnení chýbajúcich podkladov a o tejto žiadosti nerokovala . Štátna pomoc vo výške 2 350 tis. Sk  bola poskytnutá na základe zmluvy č. 64/2001, čo vyplýva z prílohy listu GR SRP č. 1932/600/2001 z 12. 10. 2001, ktorým ministerstvo zaslalo úradu  prehľad o poskytnutí štátnej pomoci v roku 2001. Obdobne ako v predchádzajúcom  prípade, štátna pomoc bola poskytnutá  bez stanoviska  OÚ Košice-okolie.

	Podľa čl. 7 ods. 6 Kritérií, OÚ predkladajú ministerstvu neodporučené žiadosti len v zoznamoch s odôvodnením ich neodporučenia. V rozpore s týmto ustanovením ministerstvo listom č. 742/600/2001 vyžiadalo od OÚ aj neodporučené žiadosti vrátane ich príloh, čím porušilo ustanovenie čl. 7 ods. 6 Kritérií a v dvoch uvedených prípadoch ministerstvo na základe takto vyžiadaných žiadostí túto pomoc v úhrnnej sume 3 150 tis. Sk poskytlo.

V súvislosti s dodržaním stanovených lehôt sa ďalej zistilo, že 15 dňovú lehotu vyplývajúcu z § 22 ods. 2 zákona na oznámenie poskytnutia štátnej pomoci úradu  ministerstvo nedodržalo (napr. list č. 1932/600/2001 zo dňa 12. 10. 2001, list                           č. 2504/600/2001 z 13. 12. 2001, list č. 289/600/2002 a pod.), čím porušilo uvedené ustanovenie zákona.

4.	Výsledky kontroly súvisiacej s poskytnutím štátnej pomoci vykonanej v Okresnom úrade Košice – okolie a v Okresnom úrade Žarnovica 

Kontrolou vykonanou v uvedených OÚ nebolo zistené  porušenie zákona a Kritérií a      z výsledkov kontroly boli vypracované záznamy. V činnosti zodpovedných zamestnancov sa zistili formálne nedostatky, ktoré neovplyvnili zákonnosť a Kritériá poskytovania štátnej pomoci.

a)  	OÚ Žarnovica zverejnil Program a Kritériá a určil lehoty na predloženie žiadostí v roku 2000          do 31. 8. 2001 a v roku 2001 do 15. 2. 2001. Na posúdenie žiadostí podľa čl. 7 ods. 6 zriadil Komisiu ako poradný orgán prednostu. Menovacie dekréty  pre jednotlivých členov Komisie predseda vystavil dňa 4. 9. 2000 a k tomuto termínu nadobudol účinnosť aj štatút Komisie. Odbor regionálneho rozvoja a iných odvetvových vzťahov OÚ predložil  Komisii  11 žiadostí zaevidovaných k 31. 8. 2000, z ktorých Komisia  na zasadnutí dňa 12. 9. 2000 šesť žiadostí vyradila pre ich formálnosť a neúplnosť, dve žiadosti schválila a tri žiadosti neschválila. Na rok 2000 MVRR SR listom č. 1143/M-2000     z 12. 9. 2000 určilo OÚ limit vo výške 1 813 tis. Sk. Podľa čl. 7 ods. 6 Kritérií OÚ využil možnosť  predloženia žiadosti do výšky 1,3 násobku určeného limitu a odporučil dňa 13. 9. 2000 na schválenie dve žiadosti (Ján Komár  - Super Limo Žarnovica vo výške 1 800 tis. Sk a REDUSH – Dušan Mucha Nová Baňa vo výške 600 tis. Sk), ktoré MVRR SR schválilo a zvýšenie  limitu o 600 tis. Sk oznámilo OÚ.
		Komisia v roku 2001 posúdila 17 predložených žiadostí zaevidovaných k 15. 2. 2001, z ktorých osem vyradila pre ich formálnosť a neúplnosť, štyri schválila a päť neschválila. Na rok 2001 MVRR SR oznámilo určený limit OÚ vo výške 1 378 tis. Sk listom č. 377/M-2001 dňa 26. 2. 2001. Z odporučených žiadostí na poskytnutie štátnej pomoci MVRR SR oznámilo OÚ listom č. 969/M-2001 zo 6. 6. 2001 schválenie žiadosti KOVACO s.r.o. Veľká lehota vo výške určeného limitu 1 378 tis. Sk.

OÚ Košice-okolie zverejnil Program a Kritériá, určil lehoty na predloženie žiadostí v roku 2000 do 31. 8. 2000 a v roku 2001 do 15. 2. 2001. Podľa čl. 7 ods. 5 Kritériá prednosta OÚ dňa 9. 9. 2000 ustanovil Komisiu na posúdenie žiadostí. Odbor regionálneho rozvoja  a iných odvetných vzťahov predložil Komisii 11 žiadostí evidovaných k 31. 8. 2000, z ktorých  Komisia dve žiadosti neschválila pre ich formálnosť a neúplnosť a deväť žiadostí odporučila na poskytnutie štátnej pomoci. Na rok 2000 MVRR SR určilo pre OÚ limit vo výške 8 081 tis. Sk (list č. 1143/M-2000 z 12. 9. 2000), z ktorého tiež vyplýva, že na základe  odporúčania OÚ ministerstiev poskytlo štátnu pomoc uvedeným spoločnostiam: PACO-SOU s.r.o. Bukovec vo výške 2 350 tis. Sk, MUDr. Vareková Iveta  Čečejovce vo výške 1 250 tis. Sk, Toklex s.r.o. Valatiky vo výške 1 100 tis. Sk, Ing. Schwartz Ladislav Moldava nad Bodvou vo výške 750 tis. Sk a Slavomak s.r.o. Moldava nad Bodvou  vo výške 2 190 tis. Sk.
V roku 2001 Komisia dňa 12. 3. 2001 posúdila 32 žiadostí zaevidovaných  k 15. 2. 2001, z ktorých 14 žiadostí schválila a 18 žiadostí neschválila. Dňa 1. 3. 2001 MVRR SR určilo limit pre OÚ vo výške 6 068 tis. Sk, ktorý bol prerozdelený pre 14 odporúčaných žiadostí, ktoré ministerstvo schválilo.

	Kontrolou, ktorú vykonali zamestnanci OÚ sa ďalej zistilo, že subjekty, ktorým bola štátna pomoc poskytnutá, splnili podmienku nárastu dvoch nových pracovných miest (čl. 5 ods. 5 Kritérií) a prostriedky  použili na obstaranie investičného majetku na začatie výroby a využívania nových technológií (čl. 5 ods. 3 a  4 Kritérií). 

5.   	Funkčnosť systému vnútornej kontroly v MVRR SR, prijaté opatrenia                     z vykonaných kontrol a ich plnenie

Odbor kontroly v súčinnosti s príslušným odborným útvarom ministerstva vykonal  v rokoch 2000 a 2001 celkom 26 kontrol (s výsledným spracovaním 5 protokolov) zameraných na využitie  účelových dotácií na projekty regionálneho rozvoja, ktoré boli poskytnuté žiadateľom v predchádzajúcom období za pôsobnosti Úradu pre stratégiu rozvoja spoločnosti, vedy a techniky SR. Ďalších osem kontrolných akcií bolo zameraných na dodržanie zákona a Kritérií schválených uznesením vlády SR č. 758/2000. V šiestich prípadoch výsledným materiálom bol záznam a v dvoch prípadoch bola kontrola ukončená protokolom s nasledovnými zisteniami:

Podnikateľský subjekt JUST s.r.o. Rožňava ako prijímateľ štátnej pomoci nesplnil podmienku uvedenú v čl. IV. bod. 2 zmluvy č. 85/2001, kde sa zaviazal vytvoriť do 31. 12. 2001 štyri nové pracovné miesta. Predmetom zmluvy je projekt „Hotel Ľadová“, na ktorý bola poskytnutá dotácia 1 mil. Sk na účel rekonštrukčných prác. Nedodržanie zmluvných podmienok bolo zdôvodnené nepriaznivými klimatickými podmienkami a následným neskorším začatím rekonštrukčných prác. Dňa 12. 12. 2001 prijímateľ požiadal MVRR SR o zmenu zmluvných podmienok. Dodatkom č. 1 ku základnej zmluve z 18. 2. 2002 ministerstvo zmluvné  podmienky upravilo s termínom plnenia do 31. 5. 2002.

Podnikateľský subjekt DREVOEXPORT s.r.o. Revúca ako prijímateľ štátnej pomoci nesplnil podmienku čl. IV. bod  3 zmluvy č. 15/2001 tým, že úhradu za nákup technologického zariadenia realizoval platbou predaja vlastných výrobkov, namiesto použitia vlastných finančných zdrojov vrátane poskytnutej dotácie. Predmetom zmluvy je projekt spracovania drevených surových lamiel určených na výrobu plávajúcich podláh. Prijímateľovi bola poskytnutá dotácia 800 tis. Sk na nákup technológie – kalibrovačka. K výsledku kontroly prijal opatrenie, v zmysle ktorého uhradil dňa 17. 10. 2001 firme HEILBORN čiastku 891 520 Sk za dodávku technológie. Správu o splnení opatrenia zaslal odboru kontroly dňa 22. 10. 2001.

Kontrolou evidencie opatrení prijatých na odstránenie zistených nedostatkov a ich plnení, bolo na odbore kontroly zistené, že evidencia je vedená samostatne s označením subjektu, zisteného porušenia a termínu ich splnenia. Na preukázanie splnenia opatrenia odbor kontroly vyžaduje doloženie dokladov, ktoré  preukazujú ich  splnenie a  sú založené v spisovom obale k protokolu Odbor kontroly vypracováva plán kontrolnej činnosti na príslušný polrok, ktorý schvaľuje minister. V týchto intervaloch odbor predkladal do porady vedenia ministerstva súhrnné správy o vykonaných kontrolách, ich výsledkov, prijatých opatreniach a o ich splnení, vrátane  príčin ich vzniku. Po prerokovaní súhrnných správ boli prijaté uznesenia, v ktorých minister uložil konkrétne úlohy na odstránenie zistených nedostatkov.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     

III.	V Ministerstve hospodárstva SR sa kontrola zamerala najmä na:

1.	Plnenie úloh z uznesení vlády SR:

a)	č. 356 z 24. 5. 2000 k „Správe o zahraničnom obchode SR v roku 1999, predpoklad na rok 2000 so zameraním na podporu exportu“,
b)	č. 493 z 28. 6. 2000 k „Návrhu na schválenie Príspevkového programu ŠTART 2000“,
c)	č. 706 z 13. 9. 2000 k „Programu podpory rozvoja cestovného ruchu v SR č. 5“.

2.	Dodržanie zákonnosti a interných noriem pri poskytnutí štátnej pomoci vo vybraných projektoch – a) štátna pomoc na výskum a vývoj, b) Program podpory rozvoja cestovného ruchu č. 5

3.	Funkčnosť systému kontroly  MH SR vo vzťahu k Národnej agentúre pre rozvoj malého a stredného podnikania

K uvedeným bodom sa zistili nasledujúce skutočnosti

1.a.  Uznesením vlády SR č. 356/2000 vláda schválila okrem iných Program podpory a príspevkové programy exportu výrobkov a uložila ministrovi hospodárstva plniť nasledujúce úlohy 

Úloha C.1. 
Vyhlásiť príspevkové programy podpory exportu. 
Termín:  do 30. 6. 2000

Úlohu ministerstvo splnilo, keď žiadosť o uverejnenie programov zaslalo redakcii Obchodného vestníka listom č. 7665/2000-550 dňa 29. 6. 2000 (Zverejnenie v OV č. 16/2000 dňa 7. 8. 2000). Programy ďalej zverejnilo vo Vestníku MH SR a na internetovej stránke MH SR a  zaslalo ich NARMSP na zabezpečenie v rámci zverených kompetencií.

Úloha C.2. 
Uplatniť v rozpočtovej kapitole MH SR na rok 2001 podľa zdrojových možností ŠR SR finančné prostriedky vo výške 100 mil. Sk na pokračovanie Príspevkového programu podpory exportu.
Termín:  v etape príjmy ŠR SR na rok 2001

		Ministerstvo uplatnilo na pokračovanie projektov finančné prostriedky v uvedenej výške žiadosťou č. 475/2000-900, ktorú dňa 30. 5. 2000 zaslalo MF SR. Podľa zdrojových možností bolo uvoľnených 30 mil. Sk,. t.j. iba 30%.

Úloha C.3. 
 	Pripraviť návrh zákona o offsetových obchodoch.
Termín:  do 30. 9. 2000

Minister hospodárstva dňa 25. 9. 2000 listom č. 3931/2000-010 požiadal predsedu vlády o predĺženie termínu plnenia úlohy do 31. 10. 2000, s čím predseda vlády súhlasil. Uvedený termín ministerstvo nesplnilo a dňa 29. 11. 2000 opätovne požiadalo predsedu vlády o predĺženie termínu do 31. 12. 2000 a o zmenu znenia úlohy, t. j. neuplatňovať právnu úpravu vo forme zákona, ale predložením „Návrhu nariadenia vlády SR o uplatňovaní niektorých kompenzačných operácií pri verejnom obstarávaní tovarov, služieb a stavebných výkonov pre potreby obrany a vnútornej bezpečnosti štátu (offsetových programov)“. O predĺženie termínu plnenia úlohy bolo požiadané oneskorene, čím došlo k porušeniu čl. 3 Smernice na prípravu a predkladanie materiálov na rokovanie vlády. So žiadosťou ministerstva podpredseda vlády pre legislatívu listom č. 2682/005-H zo dňa 11. 12. 2000 súhlasil s tým,  že termín predloženia Návrhu nariadenia vlády určil na 22. 12. 2000. Ministerstvo predmetný Návrh nariadenia vlády zaslalo na ÚV SR listom č. 830/2001-010 dňa 28. 2. 2001, t. j.  viac ako dva mesiace po stanovenom termíne. Legislatívna rada vlády SR predmetný materiál vrátila na doplnenie a prepracovanie.
Ako dôvod  nesplnenia úlohy ani v náhradných termínoch ministerstvo uvádzalo oneskorené predkladanie pripomienok z jednotlivých rezortov s zložitosť ich riešenia, pretože viaceré pripomienky mali svojím významom charakter zásadných pripomienok. Kontrolou predložených podkladov sa preukázalo, že zdôvodnenie nie je opodstatnené, pretože zo strany ministerstva došlo k porušeniu čl. 21 legislatívnych pravidiel vlády v tom, že na oznámenie pripomienok k Návrhu nariadenia vlády je lehota 15 kalendárnych dní od doručenia návrhu, čo v danom prípade nebolo dodržané. Taktiež sa nepreukázalo, že zásadné pripomienky k materiálu malo viacero rezortov (ktoré bolo potrebné do materiálu zapracovať, a z toho dôvodu nebolo možné dodržať určitý termín), keď takéto pripomienky uplatnilo iba MO SR, ako rezort priamo dotknutý offsetovými obchodmi.
Ministerstvo riešenie problematiky offsetových programov zabezpečilo jej zapracovaním do Návrhu zákona o niektorých opatreniach v zahraničnom obchode a a o zmene a doplnení niektorých zákonov, ktorý až 6. 3. 2002 zaslalo do Legislatívnej rady vlády SR. Ministerstvo nepredložilo kontrolnému orgánu písomný doklad o tom, že s uvedeným postupom súhlasila vláda, alebo predseda vlády.

Úloha C.5. 
Preskúmať možnosť efektívnejšieho vykonávania zákona o ochrane pred dumpingom pri dovoze tovaru (úloha bola uložená aj ministerke financií)
Termín:  do 30. 9. 2000

Ministerstvo hospodárstva SR v určenom termíne vypracovalo informáciu o možnosti efektívnejšieho vykonávania zákona č. 59/1997 Z. z. o ochrane pred dumpingom pri dovoze tovaru, ktorého výkon je v kompetencii MF SR. Dňa 29. 6. 2000 MH SR predložilo listom č. 1854/2000-500 návrh na zmenu kompetencií, ktorú vedenie MF SR prerokovalo a následne oznámilo MH SR listom č. 2152/2000-76 z 15. 12. 2000, že si naďalej ponecháva výkon cit. zákona, vrátane zabezpečenia jeho efektívnejšieho vykonávania.

1.b. 	Uznesením vlády SR č. 493/2000 vláda uložila ministrovi hospodárstva plniť úlohy 

Úloha C.1. 
 Vyhlásiť Príspevkový program ŠTART 2000, vrátane Metodickej príručky na získanie  príspevku v rámci tohto programu v Obchodnom vestníku
Termín:  ihneď

Úlohu ministerstvo splnilo, keď žiadosť o uverejnenie programu a metodickej príručky zaslalo listom č. 284/2000-130 redakcii Obchodného vestníka dňa 3. 7. 2000 (zverejnené v OV č. 16/2000 7. 8. 2000).

Úloha C.2. 
 	Realizovať Príspevkový program ŠTART 2000
Termín:  ihneď

Listom č. 1160/2000 zo 14. 7. 2000 ministerstvo zaslalo poskytovateľovi Slovenskej záručnej a rozvojovej banke žiadosť o zabezpečenie realizácie uvedeného projektu, čím úlohu splnilo.

1.c. 	Uznesením vlády SR č. 706/2000 vláda uložila ministrovi hospodárstva plniť úlohy

Úloha B.1. 
Vyhlásiť v Obchodnom vestníku „Program podpory rozvoja cestovného ruchu v SR č. 5“
Termín:  do 13. 10. 2000

Program bol zverejnený v Obchodnom vestníku č. 23/2000 dňa 20. 10. 2000 na základe žiadosti MH SR č. 733/2000-700 z 28. 9. 2000, čím úlohu splnilo.

Úloha B.2. 
Realizovať Program podpory rozvoja cestného ruchu v SR č. 5
Termín:  priebežne

Program nadobudol účinnosť dňa 20. 10. 2000 a následne sa v roku 2001 realizoval po poukázaní čiastky 45 mil. Sk na účet Slovenskej záručnej a rozvojovej banky. Priebežná kontrola plnenia programu je uvedená v nasledujúcej časti správy.

2a) 	Štátna pomoc na výskum a vývoj

	Kontrolou sa preukázalo, že MH SR  po dohode s MF SR v zmysle §16 ods. 1 písm. c) zákona NR SR č. 303/1995 o rozpočtových pravidlách a v súlade s podmienkami poskytovania štátnej pomoci na výskum a vývoj uvedenými v § 8 zákona,  vydalo „Podmienky pre poskytovanie dotácií zo ŠR SR na výskum a vývoj podnikateľom“, ktoré nadobudli účinnosť k  1. 7. 2001. Štátna pomoc sa podľa podmienok môže poskytnúť podnikateľovi, ktorý vykonáva výskum a vývoj nad rámec svojich bežných podnikateľských činností a poskytuje sa formou individuálnej štátnej pomoci. Ďalej ministerstvo osobitne upravilo Metodickým pokynom spôsob predkladania žiadostí a vyplňovanie formuláru a vydalo vzor Zmluvy o riešení úlohy vedy a techniky.

Výberovým spôsobom bolo kontrolovaných 45 zmlúv (celkového počtu 96) uzatvorených v roku 2000 a 2001 o riešení úlohy rozvoja vedy a techniky a združení finančných prostriedkov na jej riešenie z hľadiska dodržania dohodnutých podmienok. Neboli zistené nedostatky pri dodržiavaní zmluvných podmienok a taktiež predložené doklady obsahovali predpísané náležitosti v zmysle § 5 ods. 5 zákona.

	Kontrolou šiestich náhodne vybraných žiadostí  vedecko-technického projektu (ďalej VTP) sa zistilo, že MH SR v zmysle zákona NR SR č. 263/1999 Z. z. o verejnom obstarávaní
 zabezpečilo požadovaný postup pre uskutočnenie výberového konania na podávanie VTP. Návrhy VTP boli posúdené Medzirezortnou hodnotiacou Komisiou na základe odborných posudkov odvetvovo príslušných pracovísk ministerstva. Hodnotiace stanovisko Komisie je podkladom  pre poradu vedenia ministra hospodárstva, ktorý o poskytnutí štátnej pomoci rozhoduje.

2b)	Program podpory rozvoja  cestovného ruchu č. 5

Cieľom Programu, ktorý schválila vláda SR uznesením č. 706/2000 je formou poskytnutia nenávratného finančného príspevku prispieť k zvýšeniu kvality, rozsahu a zlepšeniu štruktúry ponuky služieb cestovného ruchu v SR. Štátna pomoc je určená malým a stredným podnikateľom, ktorí v tomto odvetví podnikajú, spĺňajú stanovené podmienky a preukážu oprávnenosť nákladov vynaložených na realizáciu schválených projektov.

Vyhlasovateľom Programu je MH SR, je účinný od 20. 10. 2000, kedy bol zverejnený v Obchodnom vestníku č. 23 a doba jeho trvania je do 31. 12. 2005. Vykonávateľom Programu je Slovenská  záručná a rozvojová banka š. p. ú. (ďalej SZRB), ktorej žiadatelia predkladajú žiadosti (§ 17 ods. 2 zákona) a je zo zákona aj poskytovateľom štátnej pomoci. Posudzuje žiadosti a so svojimi stanoviskom  ich predkladá na schválenie Komisií zloženej zo zástupcov MH SR, MŽP SR a SZRB. Bolo zistené, že Komisia v roku 2000 posúdila 52 žiadostí, z ktorých 44 schválila v objeme poskytnutej štátnej pomoci 45 233 tis. Sk. V roku 2001 zo 124 posúdených žiadostí 105 schválila v objeme 91 665 tis. Sk. Z celkového počtu 149 schválených žiadostí, bola štátna pomoc určená najmä na aktivity súvisiace s rozšírením ubytovacích a stravovacích zariadení (120 projektov) a s nákupom nových technológií pre lyžiarske strediská a kúpaliská (25 projektov). Prínos z pohľadu realizácie projektov sa predpokladá v počte 404 novo vzniknutých  pracovných miest, 1566 novo vytvorených lôžok a v 4 263 novo vytvorených reštauračných miest. Vyplatenie finančného príspevku bolo vykonané po splnení podmienok uvedených v zmluve a po uvedení podporovaného zariadenia do prevádzky s právoplatným kolaudačným rozhodnutím. Z posúdenia činnosti Komisie za uvedené obdobie vyplynulo, že vytvára dostačujúci priestor na presadzovanie záujmov štátu pri realizácii Programu. Komplexné posúdenie výsledkov plnenia Programu za rok 2000 a     I. štvrťrok 2001 na úrovni MH SR vykonala Rada pre cestovný ruch dňa 24. 5. 2001 s tým, že poukázala najmä na nutnosť navýšenia finančných prostriedkov zahrnutím do Programu. Ďalej bolo zistené, že kontrola u príjemcov štátnej pomoci bola zabezpečená len zo strany poskytovateľa (SZRB) a bola od účinnosti programu zameraná na dodržanie zmluvných podmienok.

3.	Funkčnosť systému kontroly MH SR vo vzťahu k Národnej agentúre pre rozvoj malého a stredného podnikania 

	NARMSP bola zriadená na základe uznesenia vlády SR č. 33/1993 rozhodnutím ministra hospodárstva č. 10/1993 28. 1. 1993 ako nadácia. Zakladateľ nadácie dňa 30. 7. 1997 rozhodol v zmysle § 42 ods. 2 č. 207/1996 Z. z. o nadáciách, o premene nadácie na záujmové združenie právnických osôb. Zakladateľmi združenia sú MH SR, Slovenský živnostenský zväz a Združenie podnikateľov Slovenska. Stanovy NARMSP nadobudli platnosť ich schválením zborom zástupcov členov združenia dňa 25. 8. 1997. Zmluva o spolupráci MH SR a NARMSP bola uzatvorená dňa 12. 7. 2001 s platnosťou do 31. 12. 2001, podľa ktorej NARMSP  plní úlohu vykonávateľa štátnej pomoci a je poverená výkonom všetkých činností nevyhnutných pre riadne a včasné zabezpečenie aktivít súvisiacich s realizáciou poskytovania štátnej pomoci malým a stredným podnikateľom. Ku dňu ukončenia kontroly (do 28. 3. 2002) nebola platnosť predmetnej zmluvy predĺžená, resp. nebola uzatvorená nová zmluva.

	Podľa uvedenej zmluvy bol vykonávateľ povinný kontrolovať použitie rozpočtových prostriedkov a plnenie povinností vyplývajúcich zo zmluvy (čl. II. ods. 1) a vytvoriť podmienky pre priamy výkon finančnej kontroly (čl. VIII. ods. 2). Taktiež  MH SR podľa Zmluvy o poskytnutí dotácie podpísanej dotknutými stranami 27. 4. 2000 a „Záväzných podmienok poskytovania dotácií ŠR SR záujmovým združeniam právnických osôb a občianskym združeniam vo vecnej pôsobnosti MH SR“ účinnej od 1. 1. 2000 vykonáva kontrolu použitia poskytnutej dotácie podľa čl. III. ods. 6 ministerstvo.

	Zistilo sa, že vykonávateľ v zmysle uvedených interných noriem kontrolu v roku 2000 nevykonal. Predkladal ministerstvu štvrťročné hlásenia (čl. VIII. ods. 5 Zmluvy), ktoré však neobsahovali požadované údaje o počte predložených a schválených žiadostí, vykonaných kontrolách a ich výsledkoch a boli vypracované len ako odpočet čerpania finančných prostriedkov v rámci realizovaných Programov štátnej pomoci. Takto vypracované a predložené informácie dostatočne nepreukazujú splnenie podmienok, ktoré má NARMSP ako vykonávateľ štátnej pomoci zabezpečovať.

	Odbor kontroly MH SR vykonal v II. polroku 2001 v NARMSP kontrolu zameranú na hospodárne nakladanie s prostriedkami ŠR SR pri realizácii programov schválených na podporu malého a stredného podnikania. Kontrolou sa zistilo, že v období od 1. 1. 2000 do 30. 6. 2001 NARMSP porušila rozpočtovú disciplínu neoprávneným použitím  finančných prostriedkov v sume 19 065 645 Sk. V súčasnosti vo veci koná Správa finančnej kontroly v Bratislave a o predmetnom zistení nie je ešte právoplatne rozhodnuté.

*	*	*

Zo súhrnných výsledkov kontroly plnenia úloh z uznesení vlády splatných                 v IV. štvrťroku 2001, so zameraním na dodržiavanie zákona č. 231/1999 Z. z. o štátnej pomoci a nadväzujúcich uznesení vlády vyplýva, že:

-	z 1065 termínovaných úloh, splatných v kontrolovanom období, sa 28 úloh nesplnilo     (2,6 %). Podiel netermínovaných úloh predstavuje 69,4 % všetkých úloh, čím nedošlo k jeho podstatnému zníženiu v porovnaní s predchádzajúcim štvrťrokom, keď bol najvyšší za posledné dva roky . Do návrhov uznesení vlády viac netermínovaných úloh ako termínovaných úloh predložili najmä minister hospodárstva, ministerka financií a minister pôdohospodárstva,

-	uznesenia vlády nadväzujúce na zákon č. 231/1999 Z. z. o štátnej pomoci splatné v kontrolovanom období, boli zo strany kontrolovaných subjektov v podstate vecne a časovo splnené. Aj po opakovaných zmenách termínov, zostáva od 30. 9. 2000 naďalej nesplnená úloha C.3. z uznesenia vlády SR č. 356 z 24. 5. 2000, pripraviť „Návrh zákona o offsetových obchodoch“, resp. po zmene názvu úlohy „Nariadenia vlády SR o uplatňovaní niektorých kompenzačných operácií pri verejnom obstarávaní tovarov, služieb a stavebných  výkonov pre potreby obrany a vnútornej bezpečnosti štátu (offsetových programov)“,

-	Úrad pre štátnu pomoc vo viacerých kontrolovaných prípadoch nezabezpečil dodržiavanie zákonnosti pri preskúmaní, schvaľovaní a oznámení štátnej pomoci príslušným subjektom, vrátane nedôsledne vedenej evidencie  žiadostí o schválenie rozhodnutia štátnej pomoci. Úrad nevypracoval v zmysle zákona stanoviská k štyrom programom štátnej pomoci, pretože príslušné ministerstvá ho nepožiadali o jeho vypracovanie pred predložením programov na rokovanie vlády za účelom ich schválenia,

-	po kontrole vykonanej ÚV SR v Úrade pre štátnu pomoc v júni 2001 bolo prijatých         11 opatrení na odstránenie zistených nedostatkov, z ktorých osem opatrení splnil, dve sa plnia priebežne a jedno opatrenie sa splnilo oneskorene. V roku 2001 úrad vykonal u poskytovateľov štátnej pomoci celkom päť kontrol, z ktorých ako výsledný materiál boli vypracované  tri protokoly  a dva záznamy.

-	MVRR SR nadväzne na uznesenie vlády SR č. 923/1999 poskytlo štátnu pomoc vybratým 29 prioritným okresom – regiónom v zmysle príslušných ustanovení zákona a dodržalo účelové zameranie poskytnutej štátnej pomoci v rámci presunov nevyčerpaných finančných prostriedkov medzi vybratými regiónmi,

-	viaceré vybraté žiadosti o poskytnutí štátnej pomoci za roky 2000 a 2001 zaslané okresnými  úradmi MVRR SR nesplnili zákonom stanovené podmienky a Kritériá, a preto boli vrátené okresom na doplnenie. V dôsledku toho medzirezortná Komisia pre schvaľovanie žiadostí o štátnu pomoc nepredložila ich ministrovi na rozhodnutie v stanovených lehotách a minister tak rozhodoval o poskytnutí štátnej pomoci  po stanovenej lehote vyplývajúcej z čl. 7 ods. 10 Kritérií; ministerstvo tiež vo viacerých prípadoch nedodržalo 15 dňovú zákonnú lehotu na oznámenie poskytnutia štátnej pomoci  Úradu pre štátnu pomoc; v dvoch prípadoch sa preukázalo, že štátna pomoc bola poskytnutá bez súhlasného stanoviska okresného úradu, resp. bez prerokovania žiadostí v Komisii,

-	funkčnosť systému vnútornej kontroly MVRR SR vo vzťahu k žiadateľom štátnej pomoci bola v hodnotenom období zabezpečená, keď útvar kontroly v súčinnosti s príslušným odborným útvarom ministerstva vykonal 34 kontrol dodržiavania zákona a Kritérií vrátane kontroly plnenia prijatých opatrení na odstránenie zistených nedostatkov,

-	MH SR v súlade s príslušnými zákonmi vydalo Podmienky pre poskytovanie dotácií zo ŠR SR na výskum a vývoj podnikateľom, Metodický pokyn predkladania žiadostí              a vyplňovania formulárov, ako aj vzor Zmluvy o riešení úloh vedy a techniky; kontrolou vybratých zmlúv uzatvorených v roku 2000 a 2001 sa nezistilo nedodržanie zmluvných podmienok a nekomplexnosť žiadostí z hľadiska náležitosti podľa zákona o štátnej pomoci,

-	na základe Zmluvy o spolupráci MH SR a NARMSP, združenie plní úlohu vykonávateľa štátnej pomoci a je poverené výkonom všetkých činností nevyhnutných  pre riadne a včasné zabezpečenie aktivít súvisiacich s realizáciou poskytovania štátnej pomoci. Ku dňu 28. 3. 2002 nebola platnosť zmluvy predĺžená, resp. nebola uzatvorená nová zmluva; funkčnosť systému kontroly a výkon, ktorý je upravený pre MH SR a združenie v zmluve a v záväzných podmienkach poskytovania dotácií ŠR SR záujmovým združeniam a občianskym združeniam  vo vecnej pôsobnosti MH SR nie je dostatočný, keď za hodnotené obdobie bola vykonaná v združení iba jedna kontrola zo strany MH SR. 

Vzhľadom na to, že zákonom č. 502/2001 Z. z. o finančnej kontrole a vnútornom audite a o zmene a doplnení niektorých zákonov, bola ÚV SR – sekcii kontroly odňatá pôsobnosť kontrolovať hospodárenie s prostriedkami určenými na plnenie úloh štátnej správy, bol protokol z vykonanej kontroly v ÚŠP odstúpený na ďalšie konanie MF SR v zmysle zákona o finančnej kontrole a zákona o rozpočtových pravidlách.

Výsledné materiály z kontroly boli v kontrolovaných subjektoch prerokované v súlade so zákonom  NR SR č. 10/1996 Z. z. o kontrole v štátnej správe v znení neskorších predpisov. Všetky uplatnené námietky k zisteniam boli vysporiadané a k protokolom sa nevypracovali dodatky.

Bratislava máj 2002